Стефан Фурнаджиев
Обхождат ни…

chitanka.info

Обхождат ни,

обграждат ни

слуги научени,

обучени;

да щипят Ботев,

да хапят Яворов.

Да стрижат дните ни.

Да няма косъм.

Да няма кожи…

Да не може,

о, Боже,

децата ни

да сънуват

кукери!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.